Tazwert n wungal sɣur Ali Makour, TiziWezzu, ass n 09ṭuber 1999: Ḥmed n Ugellid neɣ Ḥmed beṣṣelṭan, am wakken i assawalen deg timawit. Dɣa d isem n usegbar agejdan, ay tewwi d azwel tmacahut-agi ara d-nerr ɣer tira tikkelt-agi, seg timawit. lhi, tamacahut ara d-nechu tikkelt-agi, d (yiwet seg tid ay d-cehhun akk yimawlan-nneɣ, ladɣa deg tsemhuyt n tegrest, mi yesfirnin lkanun s yirrijn uxlenj, yettafken(lḥamu ɣer lebcid, alamma ucafen watuxxam s tidi, cil n udfel ay tt-isennan akin i umnaṛ n tzeɣɣa. Lkanun, timucuha, dɣa ur nezmir ara d-nutlayɣef yiwen war wayeḍ, acku d tigi i d snat n tɣawsiwin yeṭṭfen amur ameqqran deg tmeddurt n yimawlan-nneɣ imesdurar, ladɣa imarrawen-nneɣ yezgan deglaẓ d leɛra akked leḥfa. Maca, cil n waya, nutni werjin bran i yiɣallen-nsen sdat n tmeddurt-nsen taqeshant, sdat unezwu ladɣa deg tegrest, imi zgan tteljitilin-as s usɣar ay ttheyyin deg tsemhuyt n tefsut, iwakken ad rẓen asemmiḍ ay ten-yettṛajun. D akka ay d imarrawen-nneɣ: yal aqeddic-nsen s tallit-is, yal kra ttgen-as azal-is. Dɣa ma zeddmen deg tefsut, macci imi ɣezzifit wussan neɣ imi yeshel ugermum i uneqluɛ seg wakal i ireḍben maca, imir-n i yettban useklu yemmuten. Daɣen imir-n, amahil ameqqran d takerza neɣ taneɣɣact deg yidurar, ur yeggit ara yernu cwiṭ yellan ikeffu ɣef zik, acku yewwet kan ugeffur, yessedref wakal. Ɣef waya, tugti, deg tefsut, ssezrayen-t deg tkessawt akked (1)http://www.imedyazen.com/spip.php?article168. samedi5 avril 2014.